[परिचय] महावीर अग्रवाल का जन्म ५ मई १९४६ छत्तीसगढ़ के धमतरी जिले का गाँव `कुरुद' में हुआ। आपने एम.काम., पीएच.डी तक की शिक्षा प्राप्त की है। आपकी प्रकाशित कृतियाँ हैं :- लाल बत्ती जल रही है : व्यंग्य संग्रह , गधे पर सवार इक्कीसवीं सदी : व्यंग्य संग्रह, श्वेत कपोत की वसीयत : पंडित नेहरू पर, कुष्ठ और सामाजिक चेतना, न्याय के लिए लड़ता हुआ जटायु , आखिर कब तक : सात नाटकों का संकलन, काशी का जुलाहा : कबीर पर एक पूर्ण नाटक, छत्तीसगढ़ी लोक नाट्य : नाचा (शोधग्रंथ), तीजन की कहानी : नव साक्षरों के लिए , पंडवानी की खुशबू : ऋतु वर्मा , हबीब तनवीर का रंग संसार। आपके द्वारा सम्पादित पुस्तकें हैं:- शमशेर : कवि से बड़े आदमी, नागार्जुन : विचार सेतु , त्रिलोचन :किंवदंती पुरुष, मुकुटधर पाण्डेय : व्यक्ति एवं रचना, कबीर तेरे रुप अनेक, संवेदना के धरातल, निरक्षर व्यक्ति क्यों पढ़ें, सूत्रधार : बीस नाटकों का संकलन , लोक संस्कृति : आयाम एवं परिप्रेक्ष्य, श्री व्यंग्य सप्तक : दो खण्डों में।